Nr. ………. din ………………..

**ORDIN**

**privind modificarea și completarea Metodologiei de modificare a planului de restructurare a centrelor rezidenţiale pentru persoanele adulte cu handicap, ale cărui activităţi au fost planificate până la 31 decembrie 2021, prevăzută în anexa la Ordinul preşedintelui Autorităţii Naţionale pentru Protecţia Drepturilor Persoanelor cu Dizabilități nr.635/2022 pentru aprobarea Metodologiei de modificare a planului de restructurare a centrelor rezidenţiale pentru persoanele adulte cu handicap ale cărui activităţi au fost planificate până la 31 decembrie 2021**

**Având în vedere:**

- prevederile Ordonanței de urgență a Guvernului nr. 94/2023 privind modificarea Ordonanţei de urgenţă a Guvernului nr. 114/2021 pentru modificarea unor acte normative, precum şi reglementarea unor măsuri în domeniul protecţiei drepturilor persoanelor cu dizabilităţi

- Decizia prim-ministrului nr. 455/2023 privind numirea doamnei Nicoleta-Liliana Predescu, în funcția de preşedinte, cu rang de secretar de stat, al Autorităţii Naţionale pentru Protecţia Drepturilor Persoanelor cu Dizabilităţi;

*-* Referatul de aprobare al Direcţiei Drepturi Persoane cu Dizabilităţi nr.31919 din data de 04.12.2023;

*În temeiul art.1 alin.(5) din Hotărârea Guvernului nr.* *234/2022 privind atribuţiile, organizarea şi funcţionarea Autorităţii Naţionale pentru Protecţia Drepturilor Persoanelor cu Dizabilităţi, cu modificările ulterioare*

**PREȘEDINTELE emite prezentul**

**O R D I N**

**Art.1** – Metodologia de modificare a planului de restructurare a centrelor rezidenţiale pentru persoanele adulte cu handicap, ale cărui activităţi au fost planificate până la 31 decembrie 2021, prevăzută în anexa la Ordinul preşedintelui Autorităţii Naţionale pentru Protecţia Drepturilor Persoanelor cu Dizabilități nr.635/2022 pentru aprobarea Metodologiei de modificare a planului de restructurare a centrelor rezidenţiale pentru persoanele adulte cu handicap ale cărui activităţi au fost planificate până la 31 decembrie 2021, publicat în Monitorul Oficial al României, Partea I, nr. 768 din 02 august 2022, se modifică și se completează după cum urmează:

1.Articolul 4 se modifică și va avea următorul cuprins:

,,Art. 4 Prezenta metodologie se aplică activităţilor iniţiate şi desfăşurate în perioada 2022-2024 de direcţiile generale de asistenţă socială şi protecţia copilului judeţene, respectiv locale ale sectoarelor municipiului Bucureşti şi de furnizorii de servicii sociale privaţi acreditaţi, în vederea modificării, respectiv a implementării planului de restructurare a centrelor rezidenţiale supuse restructurării pentru a asigura transferul persoanelor cu handicap în alternative de tip familial sau rezidenţial înfiinţate sau dezvoltate în cadrul comunităţii.”

2.Litera a) a articolului 9 se modifică și va avea următorul cuprins:

,, a) realizarea unei planificări realiste a etapelor de restructurare, a resurselor şi activităţilor pentru perioada 2022-2024 pe baza listei de nevoi specifice ale beneficiarilor din centrele rezidenţiale supuse restructurării;”

3.După alineatul (2) al articolului 10 se introduc două noi alineate, alineatele (21) și (22), cu următorul cuprins:

,, (21) În situaţia în care planul de restructurare prevăzut la alin. (1) necesită prelungirea termenelor de implementare a etapelor de restructurare, dar nu mai târziu de data de 31 decembrie 2024, DGASPC/furnizorii de servicii sociale privaţi elaborează secţiunea referitoare la Planificarea etapelor de restructurare, a resurselor financiare, materiale şi umane şi a modalităţilor de implementare în corelare cu stabilirea obiectivelor serviciilor, alternativelor de tip familial sau rezidenţial şi măsurilor preventive dezvoltate în comunitate, pentru perioada 2023-2024, care va fi transmisă ANPDPD în vederea avizării, împreună cu o solicitare în acest sens, şi care va fi supusă procedurii de aprobare de către consiliul judeţean, respectiv local al sectorului municipiului Bucureşti şi, după caz, de către consiliul director, constituindu-se ca anexă la planul de restructurare iniţial aprobat.

(22) Copia hotărârii consiliului judeţean, respectiv local al sectorului municipiului Bucureşti sau, după caz, a consiliului director prevăzute la alin.(21) va fi transmisă ANPDPD în termen de 30 de zile de la data aprobării.”

4.După alineatul (3) al articolului 10 se introduce un nou alineat, alineatul (31), cu următorul cuprins:

,,(31) În situaţia în care planul de restructurare prevăzut la alin. (1) necesită modificarea uneia sau a mai multor soluţii cuprinse în acesta, precum şi prelungirea termenelor de implementare a acestora în anul 2024, DGASPC/furnizorii de servicii sociale privaţi elaborează Planul de restructurare pentru perioada 2023-2024, care va fi transmis la ANPDPD în vederea avizării, împreună cu o solicitare în acest sens, până la 31 decembrie 2023 și care va fi supus procedurii de aprobare de către consiliul judeţean, respectiv local al sectorului municipiului Bucureşti şi, după caz, de către consiliul director, constituindu-se ca anexă la planul de restructurare iniţial aprobat.”

5.După alineatul (4) al articolului 10 se introduce un nou alineat, alineatul (5), cu următorul cuprins:

,,(5) Structura planului de restructurare prevăzut la alin. (31) cuprinde cel puţin următoarele secţiuni:

1. prezentarea situaţiei actuale a centrului rezidenţial supus restructurării, inclusiv situația intrării-ieşirii beneficiarilor pe perioada 1 ianuarie-1 decembrie 2023, motivele ieşirilor/intrărilor;
2. planificarea etapelor de restructurare, a resurselor financiare, materiale şi umane, pentru perioada 2023-2024, precum şi a modalităţilor de implementare în corelare cu stabilirea obiectivelor serviciilor, alternativelor de tip familial sau rezidenţial, măsurilor preventive nou-înfiinţate/dezvoltate în comunitate;
3. măsuri şi acţiuni de prevenire a (re) instituţionalizării;
4. evaluarea internă/externă a procesului de restructurare, modalităţi de corectare a disfuncţionalităţilor;
5. monitorizarea procesului de restructurare. ”

6.După alineatul (3) al articolului 17 se introduc două noi alineate, alineatele (4) și (5), cu următorul cuprins:

,,(4) Secţiunea cuprinsă la lit.b) alineatul (5) al articolului 10 referitoare la planificarea etapelor de restructurare, a resurselor financiare, materiale şi umane şi a modalităţilor de implementare în corelare cu stabilirea obiectivelor serviciilor, alternativelor de tip familial sau rezidenţial şi măsurilor preventive dezvoltate în comunitate, pentru perioada 2023-2024, include următoarele subsecţiuni:

a) formularea aspectelor tehnice şi operaţionale pentru perioada 2023-2024;

b) planificarea soluţiilor în termeni de ieşiri, activităţi, efecte şi impact;

c) estimarea resurselor financiare şi materiale necesare;

d) estimarea resurselor umane necesare;

e) planificarea necesarului de instruire şi formare a personalului;

f) evidenţierea potenţialelor dificultăţi de implementare şi a factorilor de risc;

g) identificarea de soluţii în caz de eşec/nereuşită al/a unei soluţii propuse (de exemplu, imposibilitatea identificării şi/sau angajării numărului estimat de asistenţi personali profesionişti).

(5) În formularea aspectelor tehnice şi operaţionale pentru perioada 2023-2024 prevăzute la art.10 alin. (31), DGASPC planifică soluţii concrete pentru a asigura activităţile şi serviciile corespunzătoare nevoilor identificate în urma evaluării, fie prin acordarea acestora din resurse proprii, fie prin contractare.”

7.După alineatul 1 al articolului 19 se introduce un nou alineat, alineatul (11), cu următorul cuprins:

,,(11) După avizarea de către ANPDPD a Planului de restructurare pentru perioada 2023-2024 şi aprobarea acestuia de către consiliul judeţean, respectiv local al sectorului municipiului Bucureşti sau, după caz, de către consiliul director, DGASPC/furnizorii de servicii sociale privaţi includ acest plan în strategia şi planul anual de dezvoltare/de acţiune privind serviciile sociale.”

8.Alineatul (2) al articolului 19 se completează și va avea următorul cuprins:

,, (2) Copia hotărârii consiliului judeţean, respectiv local al sectorului municipiului Bucureşti sau, după caz, a consiliului director prevăzute la alin. (1) și alin.(11) va fi transmisă ANPDPD în termen de 30 de zile de la data aprobării.”

**Art.2** – Prezentul ordin se publică în Monitorul Oficial al României, Partea I.

**PREȘEDINTE**

**Nicoleta - Liliana PREDESCU**